
privind aprobarea Planului Urbanistic Zonal “Cartier rezidenţial” strada Ion Românu (Veac Nou), Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara.

Având în vedere documentaţia înregistrată la noi cu nr. U22005 – 002326/17.05.2005, prin care se solicită avizarea din punct de vedere urbanistic a Planului Urbanistic Zonal “Cartier rezidenţial” strada Ion Românu (Veac Nou), Timişoara.

Având în vedere cerinţele Certificatului de Urbanism nr. 1003/2004.
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic Zonal “Cartier rezidenţial” strada Ion Românu (Veac Nou), Timişoara.
Documentaţia este iniţiată de proprietarul terenului Dumitru Petru şi este elaborată de S.C. „Lithos Group” S.R.L., proiect nr. 4/2004.
Terenul studiat în cadrul P.U.Z. se află situat în zona de sud-vest a municipiului Timişoara, zona Freidorf la intersecţia străzilor Ion Românu ( fostă Veac Nou) cu str. Dumitru Gruia.
In conformitate cu PUG Timişoara amplasamentul este situat în intravilanul municipiului Timişoara, în UTR 56, având destinaţie de zonă de locuinţe şi funcţiuni complementare. Caracterul zonei este preponderent rezidenţial, cu construcţii cu regim de înălţime P - P+2 niveluri.
Parcela studiată în cadrul P.U.Z. are suprafaţa totală de 10.000 mp, conform CF nr. 4673, nr. top A 1112/1/1-A 1112/1/10/1, A 1112/1/1-A 1112/1/10/2 şi este în proprietatea lui Dumitru Petru.
Beneficiarul a dezmembrat terenul în 14 parcele din care un număr de 10 parcele sunt destinate construirii de locuinţe individuale. Un număr de 4 parcele din lotizarea iniţială nu sunt construibile deoarece sunt afectate de zona de protecţie instituită de vecinătatea căii ferate. 
Strada Ion Românu (Veac Nou) este de 12m, cu două benzi carosabile 2 x 3,5m şi pietonal cu zonă verde lateral. Capătul străzii se va racorda la un careu terminal de întoarcere auto care va trece în domeniul public, conform planşelor şi a Declaraţiei Notariale nr.1216 din 10.06.2005.

Procentul de ocupare al terenului va fi de maxim 40%. Regimul de înălţime maxim admis va fi de P+2E+M, iar locuinţele vor fi amplasate la o retragere de minim 4m faţă de aliniamentul stradal, conform reglementărilor propuse în această documentaţie.

Având în vedere vecinătatea liniei de cale ferată, se va respecta zona de protecţie a acesteia de 100m de la limita cadastrală a C.F., zonă cu interdicţie de construire conform prezentei documentaţii.

La realizarea construcţiilor se vor respecta condiţiile impuse prin avizele eliberate de deţinătorii de reţele şi utilităţi publice.

Planul Urbanistic Zonal “Cartier rezidenţial” strada Ion Românu (Veac Nou), Timişoara se va integra în Planul Urbanistic General al Municipiului Timişoara şi va avea o valabilitate de10 ani. 

